ТЕХНИЧКА СПЕЦИФИКАЦИЈА – ВРСТА И ОПИС ПРЕДМЕТА НАБАВКЕ

Предмет набавке је пројектовање (израда ПЗИ и ПИО) и извођење радова на реконструкцији, санацији и изградњи објеката Фазе 4 и Фазе 5 у оквиру комплекса код „Мостарске петље“ (КО Савски венац), у Београду - Комплекс „Ложионица (ФАЗА 4 - пројектовање, реконструкција и санација постојеће зграде некадашњег Водоторња и ФАЗА 5 - пројектовање и изградња нове пешачке Пасареле), као и опремање објеката у Комплексу „Ложионица” - Фаза 4 - Водоторањ, Фаза 2 - Ложионица и Фаза 2 – пословни Анекс (набавка и уградња аудио визуелне технике, намештаја, мобилијара и друге опреме наведене у техничкој спецификацији, односно у Обрасцу структуре цене). Наручилац ће након спроведеног поступка набавке закључити Оквирни споразум на период од три године, са једним понуђачем. Како се ради о набавци која ће се реализовати у складу са потребама Наручиоца, Наручилац ће на основу стварних потреба које се укажу уговарати извршење, односно издавати Наруџбенице на основу јединичних цена из понуде / обрасца структуре понуђене цене. Извођач је дужан да, у складу са овом спецификацијом, закљученим Оквирним споразумом, уговорима који буду закључени на основу Оквирног споразума и издатим Наруџбеницама реализује све обавезе у складу са конкурсном документацијом и уговорима који буду закључени, односно Наруџбеницама које буду издате. 
Количине радова / добара који су предмет набавке су у Обрасцу структуре цене дате као објективно претпостављене, оквирне и очекиване количине, за време трогодишњег трајања Оквирног споразума. Наручилац задржава право да уговори набавку, односно изда Наруџбенице и у другачијој количини, у зависности од стварних потреба, а плаћања ће бити вршена у складу са јединичним ценама, одредбама Оквирног споразума и стварно учињеним послом. Оквирни споразум ће се примењивати до истека рока важења или до утрошка финансијских средстава.
Извођач је дужан да изврши све обавезе ближе описане у прилозима конкурсне документације за јавну набавку, у складу са законским обавезама,  моделом уговора који је део конкурсне документације за јавну набавку, као и свом техничком документацијом и прилозима уговора, укључујући, али не ограничавајући се на:
1) Прилог 1 Уговора који ће бити закључен са изабраним понуђачем – Извођачем, а чији су саставни делови следећи документи:
· Прилог А 	Грађевинске дозволе: 
· Грађевинска дозвола за Пасарелу
· Решење о одобрењу извођења радова за Водоторањ
· Прилог Б  Пројекти 
· Идејно решење Пасареле
· Идејни пројекат (ИДП) Водоторња
(напомена: исходовање грађевинске дозволе је обавеза Наручиоца, сву осталу техничку документацију, у складу са уговором, израђује, односно прибавља, Извођач. Процес прибављања грађевинске дозволе је у току и након добијања грађевинске дозволе иста ће бити достављена Извођачу, пре почетка извођења радова.)
· Прилог В 	Динамички план извођења Радова 
(напомена: динамички план извођења радова формира се након закључења уговора, у складу са одредбама уговора.)
· Прилог Г 	Предмер радова и опреме 
(напомена: предмер радова и опреме је основ за Образац структуре цене који је достављен понуђачима у оквиру конкурсне документације за јавну набавку, а који су понуђачи дужни да попуне у складу са овом спецификацијом и доставе уз понуду. Попуњен Образац структуре цене који достави изабрани понуђач – Извођач ће служити као предмер за уговарање, односно издавање Наруџбеница и на основу којег се врши обрачун привремених ситуација. Образац структуре цене који достави Извођач уз Понуду је предмер радова са наведеним јединичним ценама за радове, односно јединичним ценама за опрему, које су понуђене од стране Извођача, које су фиксне и непроменљиве током важења Оквирног споразума и које ће се користити за уговарање, издавање Наруџбеница и обрачун.)
Документи наведени у Прилогу 1 су припремљени у електронској форми (PDF, односно XLS формат) и као такви сматрају се валидним уговорним документима.
2) Прилог 2 - Општи услови за Одржавање
Детаљне обавезе Извођача за извођење радова описане су у моделу уговора који је део конкурсне документације за јавну набавку и који представља садржину уговора који ће бити закључен са изабраним понуђачем - Извођачем. Понуђачи су дужни да се пре подношења понуде упознају са локацијом на којој ће се изводити радови, односно да изврше обилазак локације и да приликом подношења понуде Наручиоцу доставе Изјаву о обиласку локације потписану од стране одговорног лица Понуђача. Понуђач у наведеној изјави потврђује:
1) да је обишао локацију на којој ће изводити радове
2) да је упознат са стањем на локацији и постојећим објектима, односно са истражним, припремним и другим радовима који су изведени до тренутка подношења понуде
3) да је у понуђену цену укључио све своје трошкове за реализацију уговора уколико му буде додељен, укључујући и оне трошкове који би се могли појавити као последица стања на локацији и постојећим објектима, као и неопходних измена или допуна већ изведених радова и да по том основу не може од Наручиоца захтевати додатне накнаде. 
Понуде које не буду садржале наведену Изјаву биће одбијене као неприхватљиве. 
Захтев за обилазак локације понуђач може да упути Наручиоцу путем Портала јавних набавки. Наручилац ће електронским путем обавестити понуђача о термину и контакт особи задуженој за обилазак.
Предмер радова који укључује и Образац структуре цене достављен је понуђачима путем Портала јавних набавки уз Конкурсну документацију у електронској форми, у компресованим („зипованим“) фајловима: 
Predmeri Lozionica.zip.001
Predmeri Lozionica.zip.002
Predmeri Lozionica.zip.003
и исти су део Конкурсне документације. 
Фајлови који чине Предмер радова и Образац структуре цене су:
00_projektantske usluge.xls
0_OPSTA NAPOMENA ZA SVE PREDMERE.xls
P1_1_arhitektura_pasarela.xls
P2_2.1_konstrukcija_beton_pasarela.xls
P3_2.2_konstrukcija_celik_pasarela.xls
P4_3_vik_pasarela.xls
P5_4.1_elektro_pasarela.xls
V1_1_arhitektura_vodotoranj.xls
V2_2.1_beton_vodotoranj.xls
V3_2.2_celik_vodotoranj.xls
V4_3_vik_vodotoranj.xls
V5_4_elektrika_vodotoranj.xls
V6_5_tis_vodotoranj.xls
V7_6_termotehnika_vodotoranj.xls
V8_zop_vodotoranj.xls
XO_Opremanje_Kompleks Lozionica.xlsx
ZBIRNA REKAPITULACIJA.xls

[bookmark: _Hlk117366203]У наведеним фајловима дати су детаљни описи свих елемената набавке. За све делове Предмера, односно Обрасца структуре цене у којима је у циљу описивања техничких карактеристика опреме односно материјала наведена посебна марка или извор или одређени процес који карактерише производе или жиг, патент, врста или одређено порекло или производња, Наручилац ће прихватити и одговарајућу опрему, односно материјал тј. опрему и материјал одговарајућих карактеристика.
[bookmark: _Hlk117163482]Средства обезбеђења за озбиљност понуде: Понуђач је дужан да најкасније до тренутка отварања понуда Наручиоцу на адресу Катићева 14-16, 5. спрат, достави банкарску гаранцију за озбиљност понуде са назначеним износом не мањим од 3% од укупне вредности понуде без ПДВ-а и роком важности најмање 60 (шездесет) дана од дана јавног отварања понуда, која мора бити неопозива, без права на приговор, са клаузулама: безусловна и платива на први позив, у корист Наручиоца. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. Уколико је понуђач страно лице потребно је да има нерезидентни рачун у Србији, имајући у виду да Наручилац врши плаћања преко Управе за трезор, а не преко пословних банака, те нема могућност да средства финансијског обезбеђења наплати у иностраној банци. Износ на средствима финансијског обезбеђења мора да буде изражен у динарима.

Понуђач је дужан да најкасније до тренутка отварања понуда Наручиоцу на адресу Катићева 14-16, 5. спрат достави оригинал писмо о намерама банке за издавање банкарске гаранције за испуњење уговорних обавеза, обавезујућег карактера за банку, да ће у случају да понуђач закључи Оквирни споразум, најкасније у року од 7 (седам) дана од дана закључења Оквирног споразума, издати банкарску гаранцију за испуњење уговорних обавеза, у висини не мањој од 10% вредности понуде без ПДВ-а, са роком важности који је најмање 30 (тридесет) дана дужи од рока важења Оквирног споразума. Писмо не сме бити ограничено роком трајања (датумом) и не сме имати садржину која се односи на политику банке и одредницу да писмо не представља даљу обавезу за банку, као гаранта. Уколико је понуђач страно лице потребно је да има нерезидентни рачун у Србији, имајући у виду да Наручилац врши плаћања преко Управе за трезор, а не преко пословних банака, те нема могућност да средства финансијског обезбеђења наплати у иностраној банци. Износ на средствима финансијског обезбеђења мора да буде изражен у динарима.

Наручилац ће уновчити банкарску гаранцију за озбиљност понуде уколико:
1) Понуђач након истека рока за подношење понуде повуче, опозове или измени своју понуду;
2) Понуђач не достави доказе о испуњености критеријума за квалитативни избор привредног субјекта у складу са чланом 119. Закона о јавним набавкама
3) Понуђач коме је додељен Оквирни споразум благовремено не потпише Оквирни споразум о јавној набавци;
4) Понуђач коме је додељен Оквирни споразум не поднесе банкарску гаранцију за испуњење уговорних обавеза у складу са захтевима из конкурсне документације за јавну набавку. 

Наручилац ће вратити средство обезбеђења за озбиљност понуде понуђачима са којима није закључен уговор, одмах по закључењу уговора са изабраним понуђачем.

Уколико понуђач не достави банкарску гаранцију за озбиљност понуде, његова понуда ће бити одбијена као неприхватљива.

Уколико понуђач не достави наведено писма о намерама банке његова понуда ће бити одбијена као неприхватљива.

[bookmark: _Hlk165014375]Место извођења радова / испоруке: Комплекс код „Мостарске петље“ (КО Савски венац) - Комплекс Ложионица, у Београду, ближе описан у прилозима конкурсне документације за јавну набавку.

Рок извршења / испоруке: Рок за завршетак радова након закљученог уговора за реконструкцију / изградњу је максимално 180 (сто осамдесет) дана од дана закључења уговора. Рок испоруке добара након издавања сваке појединачне Наруџбенице од стране Наручиоца је максимално 120 (сто двадесет) дана од издавања Наруџбенице.
Начин плаћања: Наручилац се обавезује да ће изабраном понуђачу / Извођачу извршити плаћање, у складу са уговором који ће бити закључен, на следећи начин:
1. [bookmark: _Hlk164601974]За радове на изградњи и реконструкцији:
1) [bookmark: _Hlk164602020]Наручилац ће извршити плаћање аванса, као бескаматне позајмице за мобилизацију и финансијску подршку након закључења уговора, а на основу достављеног предрачуна, након што Извођач достави Наручиоцу Гаранцију за повраћај аванса, у форми менице, у складу са уговором. Наручилац ће извршити плаћање аванса у року од 30 (тридесет) дана од дана када гаранција за повраћај аванса буде предата. Извођач је обавезан да у року од 10 (десет) дана од дана закључења уговора преда Наручиоцу гаранцију за повраћај аванса. Аванс се може искључиво користити за покретање градилишних активности, мобилизацију градилишта и извођење радова, који су предмет јавне набавке, односно набавку опреме и материјала. Укупан износ аванса ће износити 20% од уговорне цене (без ПДВ-а). Извођач ће вршити правдање и повраћај аванса на начин да ће после сваких изведених радова, Извођач умањити његову привремену ситуацију за 20% (сразмерни део примљеног аванса).  
2) Наручилац се обавезује да ће Извођачу извршити плаћање на основу привремених  ситуација и окончане ситуације којима се исказују радови на начин и по спецификацији која је дата у техничкој и уговорној документацији. Примљени износ на име аванса Извођач је дужан да правда тако што ће сваку испостављену привремену ситуацију умањити сразмерно проценту примљеног аванса. Извођач је у обавези да цео износ примљеног аванса оправда привременим ситуацијама, односно окончаном ситуацијом. Наручилац ће платити Извођачу:
a. износ из сваке оверене привремене ситуације на основу достављене уредне фактуре у року од 30 (тридесет) дана након што Надзор и Наручилац овере комплетну привремену ситуацију са пратећом документацијом, и
b. износ  из оверене Окончане ситуације на основу достављене уредне фактуре у року од 30 (тридесет) дана након што Надзор и Наручилац овере комплетну окончану ситуацију са свим пратећим документима.
2. За опремање:
1) Наручилац ће након сваке Наруџбенице издате на основу закљученог Оквирног споразума извршити Извођачу плаћање аванса за добра која наручује, а на основу достављеног предрачуна, након што Извођач достави Наручиоцу Гаранцију за повраћај аванса, у форми менице. Наручилац ће извршити плаћање аванса у року од 30 (тридесет) дана од дана када гаранција за повраћај аванса буде предата. Извођач је обавезан да у року од 10 (десет) дана од дана испостављања Наруџбенице преда Наручиоцу гаранцију за повраћај аванса. Укупан износ аванса ће износити 50% од цене добара која се наручују (без ПДВ-а). Извођач ће вршити правдање и повраћај аванса на начин да ће након испоруке добара умањити рачун за испоручена добра за 50% (сразмерни део примљеног аванса).  
2) Наручилац се обавезује да Извођачу изврши плаћање за испоручена добра након испоруке, у року од 30 (тридесет) дана од дана пријема уредне фактуре и Записника о испоруци добара који сачињава Извођач и који мора да садржи детаљну спецификацију, односно врсту, опис и обим испоручених добара, који потписују овлашћени представници Наручиоца и Извођача.
Плаћања износа који доспевају за плаћање биће извршена у РСД на банковни рачун који наведе Извођач.
Гарантни рок: Гарантни рок за квалитет и солидност Радова мора бити у трајању од минимално две године од дана потписивања Потврде о пријему Радова (Општи гарантни период).
Гарантни рок за конструктивне елементе (укључујући фундирање) и хидроизолационе радове мора бити у трајању од минимално 10 (десет) година од дана потписивања Потврде о пријему Радова. 
За Опрему који Извођач уграђује преноси се гаранција произвођача с тим што је Извођач дужан да сву документацију о гаранцијама произвођача, са упутствима за употребу и атестима, прибави и преда Наручиоцу.
Гарантни рок за испоручена добра мора бити:
· за аудио и видео опрему и опрему која се израђује по посебној спецификацији у трајању од минимално две године од дана потписивања Записника о испоруци добара;
· за сва остала испоручена добра минимално десет година од дана потписивања Записника о испоруци добара.
Начин попуњавања Обрасца структуре цене: Због ограничења Портала јавних набавки по питању величине фајла, табеле Обрасца структуре цене су компресоване и подељене у три компресована („зипована“) фајла (Predmeri Lozionica.zip.001, Predmeri Lozionica.zip.002 и Predmeri Lozionica.zip.003). Понуђачи наведене фајлове отварају из одговарајуће апликације (на пример из софтвера 7-Zip - https://www.7-zip.org) након чега ће добити „распакован“ фолдер Predmeri Lozionica у коме се налазе следеће Excel табеле:
00_projektantske usluge.xls
0_OPSTA NAPOMENA ZA SVE PREDMERE.xls
P1_1_arhitektura_pasarela.xls
P2_2.1_konstrukcija_beton_pasarela.xls
P3_2.2_konstrukcija_celik_pasarela.xls
P4_3_vik_pasarela.xls
P5_4.1_elektro_pasarela.xls
V1_1_arhitektura_vodotoranj.xls
V2_2.1_beton_vodotoranj.xls
V3_2.2_celik_vodotoranj.xls
V4_3_vik_vodotoranj.xls
V5_4_elektrika_vodotoranj.xls
V6_5_tis_vodotoranj.xls
V7_6_termotehnika_vodotoranj.xls
V8_zop_vodotoranj.xls
XO_Opremanje_Kompleks Lozionica.xlsx
ZBIRNA REKAPITULACIJA.xls

Све наведене табеле у фолдеру Predmeri Lozionica су „закључане“ и онемогућена је измена за поља која Понуђачи не попуњавају. Понуђачи су дужни да у свим табелама које су у фајлу (у свим sheet-овима где је то предвиђено) упишу јединичне цене за појединачне ставке (у жуто обојеним ћелијама), након чега ће се аутоматски попунити остала поља, као и табела ZBIRNA REKAPITULACIJA.xls. Укупан износ из табеле ZBIRNA REKAPITULACIJA.xls је вредност понуде Понуђача, односно понуђена цена. Све унете цене представљају укупну цену за сваку појединачну наведену ставку, са урачунатим свим трошковима, у складу са Техничком спецификацијом. Понуђачи су дужни да попуњен образац (све наведене табеле) доставе уз понуду, без промене имена фајлова, у истом формату и структури. Понуде које не буду садржале све достављене табеле из фолдера Predmeri Lozionica, које буду садржале измењене табеле или табеле које нису попуњене, које су делимично попуњене или нису попуњене бројевима (тако да се не може утврдити понуђена цена), биће одбачене као неприхватљиве.

Правила оквирног споразума, критеријуми за закључење оквирног споразума и закључење појединачних уговора, односно издавање Наруџбеница: Након спроведеног отвореног поступка, Наручилац ће закључити оквирни споразум са једним понуђачем. Оквирни споразум са изабраним понуђачем ступа на снагу даном потписивања од стране овлашћених лица обе стране.
Оквирни споразум биће додељен прворангираном понуђачу по критеријуму „најнижа понуђена цена“. Уколико две или више понуда имају исту понуђену цену, као најповољнија биће изабрана понуда оног понуђача који буде извучен жребањем.          
Оквирни споразум се закључује на процењену вредност набавке, на период од три године од дана потписивања оквирног споразума.
Наручилац, на основу и у складу са одредбама закљученог оквирног споразума, закључује уговоре о набавци са понуђачем са којим је закључен оквирни споразум - Извођачем, односно издаје Наруџбенице за набавку, у случају настанка потребе.
Извођач је дужан да се у року од пет дана одазове позиву за закључење појединачног уговора. Детаљан начин закључења појединачних уговора је описан у Моделу оквирног споразума.  
Извођач је дужан да реализује издату Наруџбеницу у складу са одредбама Оквирног споразума.
Оквирни споразум ће се примењивати до истека рока важења или до утрошка финансијских средстава.
Наручилац задржава право да једнострано откаже оквирни споразум, односно уговор о набавци, односно издату Наруџбеницу, уколико Извођач не извршава своје уговорне обавезе у складу са оквирним споразумом, уговором и прописима који регулишу предметну област, не поштује рокове, не отклони недостатке у извршењу својих уговорних обавеза и обавеза које проистичу из прописа који регулишу област из које је предмет јавне набавке, објективно престане потреба за предметном набавком и у другим случајевима на начин и под условима дефинисаним Законом о облигационим односима. Отказни  рок је 15 (петнаест) дана од дана достављања писаног обавештења. Након отказивања Извођач је дужан да Наручиоцу изврши повраћај исплаћених а неоправданих средстава по основу аванса.

